AZZJONI KONĠUNTA TAL-KUNSILL 2007/732/PESK
tat-13 ta’ Novembru 2007
li temenda l-Azzjoni Konġunta 2007/106/PESK li testendi l-mandat tar-Rappreżentant Speċjali ta’ l-Unjoni Ewropea għall-Afganistan
IL-KUNSILL TA’ L-UNJONI EWROPEA:
Wara li kkunsidra t-Trattat dwar l-Unjoni Ewropea u, b'mod partikolari, l-Artikoli 14, 18(5) u 23(2) tiegħu,
Billi:
(1)
Fil-15 ta' Frar 2007, il-Kunsill adotta l-Azzjoni Konġunta 2007/106/PESK li testendi l-mandat tar-Rappreżentant Speċjali ta' l-Unjoni Ewropea għall-Afganistan (1).
(2)
Fit-30 ta' Mejju 2007, il-Kunsill adotta l-Azzjoni Konġunta 2007/369/PESK dwar l-istabbiliment tal-Missjoni tal-Pulizija ta’ l-Unjoni Ewropea fl-Afganistan (EUPOL AFGANISTAN) (2) għal perijodu ta' tliet snin.
(3)
Fit-13 ta' Novembru 2007, il-Kunsill adotta l-Azzjoni Konġunta 2007/733/PESK (3) li temenda l-Azzjoni Konġunta 2007/369/PESK biex tirrifletti l-istruttura l-ġdida ta' kmand u kontroll għal operazzjonijiet ċivili ta' l-UE fl-immaniġġar ta' kriżijiet kif kienet approvata mill-Kunsill fit-18 ta' Ġunju 2007.
(4)
Il-mandat tar-Rappreżentant Speċjali ta' l-Unjoni Ewropea għandu jiġi emendat biex jirrifletti r-rwol tiegħu fir-rigward ta' EUPOL AFGANISTAN f'konformità ma' l-istruttura ġdida ta' kmand u kontroll għal operazzjonijiet ċivili ta' l-UE fl-immaniġġar ta' kriżijiet,
ADOTTA DIN L-AZZJONI KONĠUNTA:
Artikolu 1
L-Azzjoni Konġunta 2007/106/PESK hija b'dan emendata kif ġej:
1)
Fl-Artikolu 3 (Mandat), għand jiżdied il-punt li ġej:
“(i)
jipprovdi lill-Kap tal-Missjoni tal-Pulizija ta' l-Unjoni Ewropea fl-Afganistan (EUPOL AFGANISTAN) bi gwida politika lokali. Ir-RSUE u l-Kmandant ta' l-Operazzjonijiet Ċivili għandhom jikkonsultaw lil xulxin kif meħtieġ.”
2)
Fl-Artikolu 7 (2), il-punt (e) għandu jitħassar.
Artikolu 2
Din l-Azzjoni Konġunta għandha tidħol fis-seħħ fil-jum ta' l-adozzjoni tagħha.
Artikolu 3
Din l-Azzjoni Konġunta għandha tiġi pubblikata fil-Ġurnal Uffiċjali ta’ l-Unjoni Ewropea.
Magħmula fi Brussell, 13 ta’ Novembru 2007.